
ДОГОВОР 

От …….2020 г.
Днес, ………… г. в гр. София между:

…………………………………………………….., наричан по-долу ВЪЗЛОЖИТЕЛ, родител на …………………………………, наричан по-долу СЪСТЕЗАТЕЛ, от една страна

и 

ски клуб „Луиджи“, със седалище и адрес на управление: ……………………………….,  ЕИК/БУЛСТАТ ………………………, представлявано от Мартин Луиджи Неделчев - председател, наричан по-долу КЛУБ от друга страна, 

 се сключи настоящият договор, с който страните по него се споразумяха за следното:
І. ПРЕДМЕТ НА ДОГОВОРА

1.1. ВЪЗЛОЖИТЕЛЯТ възлага, а КЛУБЪТ приема срещу възнаграждение да предостави на СЪСТЕЗАТЕЛЯ: Професионално обучение по ски-алпийски дисциплини, както изграждане на обща и специфична физическа и психологическа подготовка на състезателя. Точната, детайла информация и описание на предлаганата услуга е програмата на КЛУБА – Приложение 1, неразделна част от Договора. 
II. ЦЕНА


2.1. ТАКСА ОБУЧЕНИЕ – 7750.00 лв. за целия период на Договора.




В таксата се включва:

· Професионално обучение на елитни състезатели по ски-алпийски дисциплини от сертифицирани треньори, съгласно програма на КЛУБА – Приложение 1, неразделна част от Договора.
· Период на обучението от 01.12.2020 до 30.04.2021 и от 01.12.2021 до 30.04.2022

· Професионална подготовка на състезателни ски на СЪСТЕЗАТЯЛЯТ, с включени необходими консумативи и инструменти.

В таксата не се включва:

· Лифт карта и дневни разходи за СЪСТЕЗАТЕЛЯТ.
· Такси за трасирани условия, определени от различните Ски курорти – ако има такива.

· Разходи за нощувки на СЪСТЕЗАТЕЛЯТ, когато се налага при провеждане на мини лагери и състезания.

2.2. ТАКСА ТРАНСПОРТ – 2600.00 лв. за целия период на Договора.


В таксата се включва:

- транспорт с подходящ за целта автомобил на СЪСТЕЗАТЯЛЯТ и неговото оборудване от сборен пункт, съгласно програмата на клуба – Приложение 1 към Договора, до мястото на провеждане на тренировките през зимния период.

- транспорт с подходящ за целта автомобил на СЪСТЕЗАТЕЛЯТ и неговото оборудване от сборен пункт, съгласно програмата на клуба – Приложение 1 към Договора, до мястото на провеждане на състезания през зимния период
- всички необходими разходи за поддържане на транспортното средство в перфектно техническо състояние, като нови гуми, застраховки, винетни стикери, гориво, ремонти и обслужване.


В таксата не се включва

- транспорт през летния период, съгласно програмата на КЛУБА – Приложение 1, неразделна част от Договора

- транспорт по време на подготвителните лагери през летния период, съгласно програмата на КЛУБА – Приложение 1, Неразделна част от Договора.

2.3. ТАКСА ЛЯТНА ТРЕНИРОВКА – 180.00 лв. за еднократна тренировка, разпределена на броя състезатели участващи в тренировката. (Тренировките ще са – сутрин и следобед, с изключение на тренировките които са от типа – преход и колоездене)

В таксата се включва: 

· Една тренировка по обща физическа подготовка с минимална продължителност от 2 астрономически часа

· Транспорт до мястото на провеждане на тренировката от сборен пункт, подробно описан в  програмата на КЛУБА – Приложение 1, неразделна част от настоящия Договор.

· Наем за помещение и екипировка, при необходимост.
В таксата не се включва:

· Храна и напитки за СЪСТЕЗАТЕЛЯ

2.4. ТАКСА ДЕПОЗИТ – 1300.00 лв. за целия период на Договора


В таксата се включва:

· Запазване на мястото на СЪСТЕЗАТЕЛЯ в КЛУБА за периода на Договора.

· Гаранция, ако се наложи покриване на загуби, щети нанесени от СЪСТЕЗАТЕЛЯ.

· Подробно планиране и разработване на тренировъчна Програма за СЪСТЕЗАТЕЛЯ за периода на Договора 

· Гаранция за спазване на Етичния Кодекс на КЛУБА – Приложение 2, неразделна част от Договора

2.5. ТАКСА ЛАГЕРИ – През Летния период ще се организират подготвителни лагери, съгласно програмата на КЛУБА – Приложение 1, неразделна част от Договора. Стойността на всеки лагер ще се определя от КЛУБА допълнително, като тя ще се съгласува предварително с ВЪЗЛОЖИТЕЛЯ.
ІІІ. НАЧИН НА ПЛАЩАНЕ

 ВЪЗЛОЖИТЕЛЯТ заплаща цената по т. 2., както следва:

 3.1. ТАКСА ОБУЧЕНИЕ – платима на 2 (две) равни вноски  по 3875лв., както следва:
- първа вноска до 10 дена след подписване на настоящия Договор

- втора вноска – платима най-късно до 30.04.2021г.


3.2. ТАКСА ТРАНСПОРТ – платима на 2 (две) равни вноски по 1300лв, както следва:
- първа вноска до 10 дена след подписване на настоящия Договор

- втора вноска – платима най-късно до 30.04.2021г.

3.3. ТАКСА ЛЯТНА ТРЕНИРОВКА – Платима в срок до 10 дена след предоставяне на сметка за месечно присъствие на СЪСТЕЗАТЕЛЯ и разпределяне спрямо присъствие на други състезатели. 
3.4. ТАКСА ДЕПОЗИТ – Платима еднократно в срок от 10 дена след подписване на настоящия договор.
3.5. ТАКСА ЛАГЕРИ – Платима на 2 (две) вноски, както следва:

- първа вноска в размер на половината от ориентировъчната стойност за всеки лагер, платима в срок до 10 (десет) дена след предоставяне на сметка за плащане от КЛУБА.

- втора вноска, на база на реално направените разходи по време на всеки лагер с приспадната първа вноска. Плащането се  извършва в до 10 (десет) дни след предоставяне на подробна разбивка и сметка за плащане от КЛУБА. 
Всички плащания се извършват по следната банкова сметка:

Титуляр на сметката: Луиджи ски ООД
IBAN: BG02STSA93000026700759
Банка: Банка -ДСК
ІV. СРОК И НАЧИН НА ИЗПЪЛНЕНИЕ

4.1. Настоящият договор влиза в сила от датата на подписването му и направа на плащанията по т.3.1, т.3.2 и т.3.4.  

4.2. Срокът на договора е до 30.04.2022г. 
V. ПРАВА И ЗАДЪЛЖЕНИЯ НА СТРАНИТЕ


5.1. КЛУБЪТ  се задължава:
· Да предоставя съвременни методи и практики за оптималното развитие на състезателя;
· Да предостави оптимални условия за тренировъчния процес;
· Да предоставя индивидуална програма за специфичните нужди на всеки един състезател - физическа и психологическа;
· Да бъде на разположение за въпроси относно естеството на работа;
· Да осигури нужната материална база за провеждане на целенасочено и пълноценно обучение.
· Да осигури изпълнението на програмата на КЛУБА – Приложение 1 на най-високо професионално ниво.
5.2. ВЪЗЛОЖИТЕЛЯТ  се задължава:
· Да заплати таксите по договора, съгласно точките в него.
· Да осигури на СЪСТЕЗАТЕЛЯТ необходимата състезателна екипировка, съгласно изискванията на КЛУБА

· Да осигури на СЪСТЕЗАТЕЛЯ необходимата екипировка, подчертаваща клубната принадлежност, описана в програмата на КЛУБА – Приложение 1 към Договора.

· Да осигури на СЪСТЕЗАТЕЛЯ активна застраховка с високо покритие за България

· Да осигури на СЪСТЕЗАТЕЛЯ активна застраховка с високо покритие по време на международни лагери и състезания.

· Да спазва кодекса на КЛУБА – Приложение 2

5.3. КЛУБА има право:
· Да получи договореното възнаграждение, съгласно този договор и приложенията към него

· Да изисква от всеки СЪСТЕЗАТЕЛ да спазва етичния кодекс на КЛУБА.

· Да развали едностранно договора при неизпълнение от страна на ВЪЗЛОЖИТЕЛЯ на точките в този договор, както и описаното в Приложение 1 и Приложение 2

· Да използва ТАКСА ДЕПОЗИТ, съгласно т.2.4 за покриване на щети нанесени от СЪСТЕЗАТЕЛЯ

· Да използва ТАКСА ДЕПОЗИТ, съгласно т.2.4 за покриване на неплатени суми от страна на ВЪЗЛОЖИТЕЛЯ.

· Да изиска от ВЪЗЛОЖИТЕЛЯ да покрие всички разходи, породени от недобросъвестно поведение на него, или на СЪСТЕЗАТЕЛЯ.


5.4. ВЪЗЛОЖИТЕЛЯТ има право:
· Да присъства заедно със СЪСТЕЗАТЕЛЯ на провежданите лагери и състезания, без да пречи на тренировъчния процес.
· Да присъства на тренировки и състезания на СЪСТЕЗАТЕЛЯ, без да пречи на тренировъчния и състезателен процес.

· Да развали едностранно договора при доказано неизпълнение от страна на КЛУБА на този договор и приложенията към него. Освен неустойките по т.8.1, ВЪЗЛОЖИТЕЛЯ може да претендира и за суми в по-голям размер

· Да изисква от КЛУБА да спазва и контролира максимално спазването на договора и приложенията към него

· Да иска от КЛУБА отстраняване на друг СЪСТЕЗАТЕЛ от КЛУБА, при неспазване на етичния кодекс на КЛУБА


VІ. УСЛОВИЯ ЗА ПРЕКРАТЯВАНЕ НА ДОГОВОРА


6.1. Настоящият договор се прекратява:


6.1.1. по взаимно съгласие, изразено в писмен вид;


6.1.2. при виновно неизпълнение на задълженията на една от страните по договора с 15 -дневно писмено предизвестие от изправната до неизправната страна.

6.1.3. с окончателното му изпълнение.
6.1.4. Без основателна причина - с двумесечно предизвестие от всяка една от страните.
VII. НЕПРЕОДОЛИМА СИЛА


7.1. Страните се освобождават от отговорност за неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по Търговския закон, и ако тези обстоятелства, непосредствено са повлияли на изпълнението на настоящия договор. 

7.2. Страната, която се намира в невъзможност да изпълнява задълженията си по този договор поради непреодолима сила е длъжна незабавно:

· да уведоми писмено другата страна за настъпилото събитие, което причинява неизпълнение на задълженията й; за степента до която това събитие възпрепятства изпълнението на задълженията на тази страна; за причините на събитието; за неговото предполагаемо времетраене;
· да положи всички разумни усилия, за да избегне, отстрани или ограничи до минимум понесените вреди и загуби.

7.3. Докато трае непреодолимата сила, изпълнението на задължението се спира.

7.4. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

7.5. Липсата на парични средства не представлява непреодолима сила.

7.6. Определено събитие не може да се квалифицира като “непреодолима сила”, ако:

· ефектът от това събитие е могъл да се избегне, ако някоя от страните е изпълнявала добросъвестно задълженията си по този договор.

· ефектът от това събитие е могъл да бъде избегнат или  намален с полагането на всички разумни грижи.

IХ. САНКЦИИ


8.1. Ако КЛУБА не изпълни възложените дейности, или част от тях, или изискванията за тяхното извършване съгласно договора и приложенията към него, същият дължи на ВЪЗЛОЖИТЕЛЯ неустойка в двоен размер, спрямо платеното за тези дейности, или части от тях от ВЪЗЛОЖИТЕЛЯ.


8.2. При забава в плащането ВЪЗЛОЖИТЕЛЯТ дължи неустойка в размер на 1 на сто от стойността на забавената сума за всеки ден закъснение.


8.3. При разваляне на договора по вина на ВЪЗЛОЖИТЕЛЯ, заради системно неспазване на етичния кодекс, или поради неплащане на дължими суми към КЛУБА, то депозита по т.2.4 се задържа от КЛУБА. Това не освобождава ВЪЗЛОЖИТЕЛЯ от отговорност и КЛУБА може да търси и други обезщетения за претърпени вреди.
Х. ЗАКЛЮЧИТЕЛНИ РАЗПОРЕДБИ


10.1. Кореспонденцията по този договор се осъществява в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.


10.2. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.


10.3. Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при непостигане на такова - спорът се отнася за решаване пред компетентния съд на територията на Република България.


10.4. За неуредените в настоящия договор въпроси се прилагат разпоредбите на действащото българско законодателство.


10.5. Настоящият договор се подписа в 2 еднообразни екземпляра – един за ВЪЗЛОЖИТЕЛЯ, един за КЛУБА.

10.6. Упълномощени лица при възлагане на допълнителни дейности, приемане на извършените дейности по договора (качествено и количествено), за взимане на други решения относно изпълнението на настоящия договор:


-  За ВЪЗЛОЖИТЕЛЯ

………………………………/тел ………………. /e-mail: ……………….
· За КЛУБА
Мартин Луиджи Неделчев /тел 0878396226 /e-mail luigiskiteam@gmail.com
Неразделна част от настоящия договор са следните приложения:

1. ПРОГРАМА НА КЛУБА - Приложение 1 
2. ЕТИЧЕН КОДЕКС НА КЛУБА – Приложение 2

ЗА ВЪЗЛОЖИТЕЛ:                              

                         ЗА КЛУБА:

ВЪЗЛОЖИТЕЛ:
                                                                             КЛУБ:                                                

